Rinkos konsultacijos priedas Nr. 1


REPREZENTATYVIOS APKLAUSOS APIE KLAIPĖDOS MIESTO GYVENTOJŲ GYVENAČIŲ GRETA TARŠIŲ PRAMONĖS OBJEKTŲ PSICHIKOS SVEIKATOS IR KITUS SUSIJUSIUS RODIKLIUS PASLAUGOS



PERKAMŲ PASLAUGŲ APRAŠYMAS

1. Reprezentatyvios apklausos apie Klaipėdos miesto gyventojų gyvenančių greta taršių pramonės objektų psichikos sveikatos ir kitus susijusius rodiklius paslaugos perkamos Kauno technologijos universitetui (toliau – Perkančioji organizacija) įgyvendinant Lietuvos mokslo tarybos lėšomis finansuojamą podoktorantūros stažuotės projektą „Transformacinių pokyčių bendruomenėse įgalinimas per aplinkos taršos sukelto nerimo ir psichologinio atsparumo mechanizmų atskleidimą“ (projekto Nr. S-PD-24-118). Projekto tikslas – įgalinti transformuojančius pokyčius bendruomenėse, atskleidžiant aplinkos taršos sukelto nerimo mechanizmus ir identifikuojant atsparaus emocinio atsako strategijas. 
2. Paslaugų pirkimo tikslas – parengti tiesioginės (angl. face-to-face) apklausos lauko tyrimo dizainą ir jį įgyvendinti surenkant informaciją apie visų Klaipėdos mieste gyvenančių gyventojų imtį, kurios(ie) gyvena greta taršių pramonės objektų, naudojant Perkančiosios organizacijos pateiktą klausimyną.
3. Tyrimo generalinė visuma (populiacija) – Klaipėdos miesto gyventojos(ai), kurios(ie) gyvena greta taršių pramonės objektų ir kurios(ie) yra 18 metų arba vyresnės(i), nepriklausomai nuo jų tautybės, pilietybės, kalbos, išsilavinimo, lyties ar teisinio statuso šalyje. Į populiaciją nepatenka benamiai asmenys, asmenys, išvykę iš Lietuvos ar hospitalizuoti ilgiau nei 6 mėn. ir institucijose (socialinės globos, įkalinimo, prieglaudose ir pan.) gyvenantys asmenys. Respondentų atrankos metodas: atsitiktinė maršrutinė (pagal gimtadienio taisyklę).
4. Klaipėdos miesto gyventojų, gyvenančių greta taršių pramonės objektų, imtis, kuri bus apklausiama apklausos vykdymo metu, turi būti sudaryta remiantis Perkančiosios organizacijos pateiktu aktualių vietovių žemėlapiu ir valstybės įmonės „Registrų centras“ (www.registrucentras.lt/adr) tvarkomu Lietuvos Respublikos adresų registru (naujausia versija). Adresai iš adresų registro sąrašo turi būti atrenkami tikimybiškai ir konsultuojantis su Perkančiąja organizacija. Galima adresų stratifikacija ir klasterizacija. Respondentas atrinktame adrese parenkamas laikantis „paskutinio gimtadienio taisyklės“ (kai atrenkamas paskutinis savo gimtadienį šventęs asmuo) arba taikant kitą atsitiktinės respondento atrankos namų ūkyje metodiką. Paslaugų teikėjas su pasiūlymu turi pateikti atrankos dizaino aprašą (pridedamas), tačiau galutinis atrankos dizainas, kurį naudos paslaugų teikėjas atrinkdamas adresus ir respondentus, turi būti suderintas su Perkančiąja organizacija. Taip pat paslaugų teikėjas su pasiūlymu turi pateikti pasirašytą teikėjo projekto vadovo įsipareigojimų sąrašą (pridedamas).
5. Realiai apklaustų respondentų kiekis – ne mažiau kaip 700.
6. Apklausa vykdoma ne ilgiau kaip 7 savaites.
7. Apklausos vykdymo metu atliekamas interviu lietuvių kalba, respondentą apklausiant namuose ir naudojant Perkančiosios organizacijos pateiktą klausimyną lietuvių kalba. 
8. Apklausos vykdymo metu renkama informacija apie kontaktavimą su respondentais pagal Perkančiosios organizacijos pateiktą formą.
9. Apklausą vykdysiančių apklausėjų užimtumas turi būti nedidelis. Vienam apklausėjui galima priskirti ne daugiau kaip 25 imties elementus (adresus). Papildomai tam pačiam apklausėjui dar galima priskirti 25 imties elementus. Taigi vienas apklausėjas negali vykdyti apklausos su daugiau nei 50 imties elementų (pavyzdžiui, jei bendrasis imties dydis yra 2500 elementų, apklausą turi vykdyti bent 50 apklausėjų).
10. Klausimyne yra 2 dalys:
10.1. Socio-demografinės charakteristikos.
10.2. Turinio kintamieji .
11. Apklausa su klausimynu atliekama tiesioginio interviu būdu (angl. face‑to‑face) respondentės(o) namuose. Žodinio interviu apimtis: iki 10 minučių . Klausimyno, kurį pildo pati (-s) tyrimo dalyvė(-is) trukmė yra iki 45 minučių. Interviu vidutinė (tikroji trukmė priklauso nuo tyrimo dalyvių individualių charakteristikų) trukmė apie 55 min.
11.1. Prieš pradedant apklausą, respondentei(-ui) turi būti pateikta išsami informacija apie atliekamą tyrimą ir gautas jos/jo raštiškas sutikimas dalyvauti tyrime.
12. Lauko tyrimo vykdymo kokybė turi būti užtikrinama tokiomis kontrolinėmis priemonėmis:
12.1. Jei apklausa atliekama kompiuterizuotai (CAPI), tai prieš lauko tyrimo vykdymą su Perkančiąja organizacija turi būti atliekama klausimyno paruošimo CAPI sistemoje patikra.
12.2. Su ne mažiau kaip 10 proc. atsakiusiųjų užmezgamas pakartotinis kontaktas telefonu arba asmeniškai (tikrinama, ar apklausėjas lankėsi pas respondentą, ar laikėsi respondento atrankos principų, ar uždavė visus reikalingus klausimus ir pan.).
12.3. Patikrinant visų klausimynų užpildymo logiką ir korektiškumą.
12.4. Paslaugų teikėjas turi reguliariai (kas dvi savaites) teikti Paslaugų gavėjui informaciją apie apklausos duomenų rinkimo eigą, dalyvauti tyrimo grupės posėdžiuose, o esant reikalui organizuoti su projekto įgyvendinimo grupe susitikimą iškilusioms problemoms spręsti.
13. Klausimyno duomenų skaitmeninės laikmenos pateikiamos .sav (SPSS) ir .xlsx (Excell) formatu, pagal Perkančiosios organizacijos pateiktus pavyzdžius.
14. Duomenų suvedimo į skaitmenines laikmenas kokybė turi būti užtikrinama tokiomis kontrolinėmis priemonėmis:
14.1 Patikrinant klausimynų suvedimo nuoseklumą ir tikslumą automatinėmis priemonėmis (naudojant filtrus, skaičiuojant pasiskirstymus ir pan.) ir rankiniu būdu.
14.2. Suvedant 10 % klausimynų iš naujo.
15. Apklausos vykdymo aprašymui skirta lauko tyrimo vykdymo ataskaita, kurioje pateikta išsami  tyrimo charakteristika ir tyrime dalyvavusių asmenų demografinių charakteristikų analizė. Lauko tyrimo vykdymo ataskaitoje aprašoma apklausos vykdymo metodika, vykdymo procesas ir pagrindiniai rezultatai. Apklausos vykdymo metodikoje aprašoma tyrimo generalinė visuma, respondentų atrankos dizainas ir įgyvendinimas, apklaustųjų, atsisakiusių dalyvauti, bei nepasiekiamų respondentų pasiskirstymai, duomenų rinkimo kokybės kontrolė ir pan. 

PIRKIMO OBJEKTO APIMTIS IR PATEIKIMO FORMOS

16. Lauko tyrime realizuotas apklaustųjų kiekis turi būti ne mažiau kaip 700. 
17. Atlikęs lauko tyrimą paslaugų teikėjas pateikia skaitmeninę duomenų laikmeną, kuri apima:
16. 
17. 
17.1. Pagal Perkančiosios organizacijos pavyzdį parengtą apklausos duomenų laikmeną, kurioje surinkti duomenys naudojant Perkančiosios organizacijos pateiktą klausimyną lietuvių kalba. Apklausos duomenų laikmena pateikiama elektronine forma USB laikmenoje (.sav ir .xlsx formatu) bei atsiunčiama Perkančiosios organizacijos nurodytu elektroniniu paštu audrone.telesiene@ktu.lt.
17.2. Nurodoma, kiek atrinkta respondentų, kaip ir kiek kartų bandyta su jais susisiekti, kiek apklausta, kiek atsisakė dalyvauti apklausoje, kiek buvo nepasiekiami ir pan.
17.3. Lauko tyrimo vykdymo ataskaitą, kurios apimtis ne mažiau kaip 10 (A4 formatas, šriftas „Times New Roman“, šrifto dydis 12 pt, intervalas 1,5, paraštė viršuje ir apačioje – 2 cm, kairėje – 3 cm, dešinėje – 1 cm) puslapių (*.docx, *.doc ar analogišku formatu).
17.4. Lauko tyrimo vykdymo ataskaita pateikiama elektronine forma USB laikmenoje bei atsiunčiama Perkančiosios organizacijos nurodytu elektroniniu paštu audrone.telesiene@ktu.lt.

VIETA IR LAIKAS

18. Apklausa atliekama ne vėliau kaip per 7 savaites nuo galutinio apklausos atrankos dizaino suderinimo datos:
18.1. Lauko tyrimas, paslaugų teikėjui pateikus ir Perkančiajai organizacijai patvirtinus galutinį apklausos atrankos dizainą, vykdomas ne ilgiau kaip 7 savaites.
18.2. Atlikęs lauko tyrimą paslaugų teikėjas parengia ir ne vėliau kaip per 10 dienų pateikia interviu duomenų laikmeną. 
19. Apklausos duomenų laikmena pateikiama Perkančiajai organizacijai adresu: A. Mickevičiaus g. 37, 1103 kab., 44244 Kaunas, Lietuva.
20. Lauko tyrimo vykdymo ataskaita parengiama ne vėliau kaip per 10 dienų nuo lauko darbų užbaigimo ir pateikiama Perkančiajai organizacijai adresu: A. Mickevičiaus g. 37, 1103 kab., 44244 Kaunas, Lietuva.

VERTINIMAS

21. Klaipėdos miesto gyventojų gyvenančių greta taršių pramonės objektų reprezentatyvios apklausos tyrimą bei lauko tyrimo vykdymo ataskaitą vertins Perkančiosios organizacijos projekto vadovo sudaryta ekspertų komisija.


Aplinkosauginiai kriterijai Paslaugoms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ aktualios redakcijos (toliau – Tvarkos aprašas) 4.4.3 papunkčiu – perkama nematerialaus pobūdžio (intelektinė) paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.





2.1 priedas. Apklausos atrankos dizaino aprašas


	Populiacija
	Klaipėdos miesto gyventojos(ai), kurios(ie) gyvena greta taršių pramonės objektų ir kurios(ie) yra 18 metų arba vyresnės(i), nepriklausomai nuo jų tautybės, pilietybės, kalbos, išsilavinimo, lyties ar teisinio statuso šalyje.

	Aprašymas/siūlymas
	Pastaba. Į populiaciją nepatenka benamiai asmenys, asmenys, išvykę iš Lietuvos ar hospitalizuoti ilgiau nei 6 mėn. ir institucijose (socialinės globos, įkalinimo, prieglaudose ir pan.) gyvenantys asmenys.

	Atrankos aprėptis
	Valstybės įmonės „Registrų centras“ (www.registrucentras.lt/adr) tvarkomas Lietuvos Respublikos Adresų registras bei Perkančiosios organizacijos pateiktas aktualių vietovių žemėlapis.

	Aprašymas/siūlymas
	Pastaba. Vietovių žemėlapis bus tikslus paslaugos suteikimo procese. Toliau pateikiamas orientacinis preliminarus apklausos vietovių geografinis išsidėstymas: pietinės Klaipėdos miesto dalies mikrorajonai – Smeltė, Bandužiai, Alksnynė, Laukininkai; šiaurinės Klaipėdos miesto dalies mikrorajonai – Didžioji Vitė ir Mažoji Vitė; greta Klaipėdos miesto senamiesčio esantis Vėtrungės mikrorajonas.

	Atrankos dizainas
	Atrankos dizaino aprašymas:
· Kaip atrenkami adresai iš registro? (Aprašomos atrankos pakopos, stratifikacija ir klasterizacija (jei siūloma)).
· Kaip atrenkamas respondentas adrese? (Patartina naudoti „paskutinio gimtadienio“ taisyklę).

	Aprašymas/siūlymas
	Pastaba. Aprašoma, kaip atrenkami adresai. Pagrindžiama adresų stratifikacija ir klasterizacija (jei tokia siūloma). Atranka turi būti vykdoma atsižvelgiant į perkančiosios organizacijos sudarytą žemėlapį, kuris žymi gyvenamuosius rajonus esančius greta pramonės objektų.

	Imties dydis
	Realizuotos imties dydis – ne mažiau 700 respondentų.

	Aprašymas/siūlymas

2.2 priedas. Teikėjo projekto vadovo įsipareigojimų sąrašas

TEIKĖJO PROJEKTO VADOVO ĮSIPAREIGOJIMAI

	

	(data)

	

	(vieta)



	Aš,
	

	
	(teikėjo projekto vadovo vardas ir pavardė)

	dalyvaujantis Perkančiosios organizacijos atliekamame viešajame pirkime, tvirtinu, kad:
1. Vykdydamas,-a apklausos lauko tyrimą, būsiu Europos nuomonių ir rinkos tyrimų asociacijos (angl. European Society for Opinion and Marketing Research (ESOMAR), www.esomar.org) arba kitos su apklausų vykdymu susijusios organizacijos narys,-ė ir laikysiuosi šios organizacijos rinkos ir socialinių tyrimų kodekso.
2. Šį pasiūlymą teikiantis teikėjas,-ai, vykdydamas,-i apklausos lauko tyrimą, laikysis profesinės etikos taisyklių pagal „Declaration on Professional Ethics of the International Statistical Institute“ (žr. https://isi-web.org/isi-declaration-professional-ethics-0).
3. Suprantu, kad bendrasis imties dydis priklauso nuo šiame pasiūlyme pateikto apklausos atrankos dizaino, kuriam turi pritarti Perkančioji organizacija.
4. Suprantu, kad visų apklausos klausimyno bei kitos dokumentacijos apimtys, nurodytos pirkimo sąlygose, yra preliminarios ir apytikslės (su nedidele paklaida).
5. Šį pasiūlymą teikiantis teikėjas,-ai, vykdydamas,-i apklausos lauko tyrimą, pats atsispausdins visus reikalingus klausimynus ir kontaktavimo formas bei kitą dokumentaciją, jei apklausa bus vykdoma PAPI metodu. Jei bus taikomas CAPI metodas – tiekėjas,-ai pats pasirūpins reikalinga technine įranga.
6. Šį pasiūlymą teikiantis teikėjas,-ai turės bent 50 apklausėjų, kurie vykdys apklausos lauko tyrimą.


	
	
	

	(parašas)

